Grundspillet glider ikke for godt for hverken AaB Ishockey eller Frederikshavn Whitehawks, omend Whitehawks indtil nu har den værste statistik: elleve spillede kampe og kun tre sejre. Frederikshavn var ellers tættest på i torsdagskampen. Holdet havde besøg af Odense Bulldogs, og kampen måtte ud i overtid før fynboerne kunne trække sig sejrrige ud: kampen endte 3 - 4. AaB var taget på besøg i København, og her blev bestemt ikke givet ved døren: det eneste Copenhagen havde at tilbyde sine nordjyske gæster var et æg - AaB tabte med hele 5 - 0.

Referat:
Ingen af de nordjyske ishockeyhold formåede at hente point i torsdagens kampe i AL-Bankligaen.